

ที่ มท 0810.7/ว  กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

กันยายน 2564

เรื่อง ผลการคัดเลือกองค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2564

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท 0810.7/ว 1193 ลงวันที่ 9 มิถุนายน 2564

อ้างถึง 2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 1669 ลงวันที่ 4 สิงหาคม 2564

สิ่งที่ส่งมาด้วย สำเนาประกาศกรมส่งเสริมการปกครองท้องถิ่น เรื่อง ผลการคัดเลือกองค์กรปกครองส่วนท้องถิ่น

สิ่งที่ส่งมาด้วย ที่มีผลการปฏิบัติงานดีเด่น ประจำปี พ.ศ. 2564 จำนวน 1 ชุด

ตามที่กรมส่งเสริมการปกครองท้องถิ่นได้แจ้งแนวทางและหลักเกณฑ์การคัดเลือกองค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2564 โดยขอให้จังหวัดดำเนินการคัดเลือกองค์กรปกครองส่วนท้องถิ่นที่สมควรได้รับการคัดเลือกในแต่ละด้าน และจัดส่งผลการคัดเลือกให้กรมส่งเสริมการปกครองท้องถิ่น นั้น


กรมส่งเสริมการปกครองท้องถิ่นขอเรียนว่า ได้ดำเนินการคัดเลือกองค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2564 เสร็จเรียบร้อยแล้ว ขอความร่วมมือจังหวัดแจ้งผลการคัดเลือกดังกล่าว ให้องค์กรปกครองส่วนท้องถิ่นทราบ รวมถึงเผยแพร่ประชาสัมพันธ์ให้ประชาชนทราบโดยทั่วกัน รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น



ร.อสถ. ........................................

ผอ.กพส. .....................................

ผอ.กง.บด. ..................................

หน.กง. ........................................

จนท. ...........................................

สิ่งที่ส่งมาด้วย

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 0 2241 9000 ต่อ 2312, 2322 โทรสาร ๐ 2241 6956